
COMPARTIMENT URBANISM

Nr. 9209/20 09 2021

                                                                        
RAPORT DE SPECIALITATE
privind aprobarea dezlipirii imobilului evidențiat în CF 304178 UAT Macea, constând în teren cu destinația de cimitir și capelă mortuară



Prin cererea înregistrată la Primăria Comunei Macea sub nr. 8569/29 09 2020 se solicită de către Parohia Ortodoxă Română Macea II atribuirea în proprietate a cimitirului și capelei mortuare din Macea –Satul Nou, imobil identificat în CF 304178 Macea, compus din capelă mortuară și teren în suprafață de 19 230 mp afectat cimitirului ortodox.
În susținerea cererii se invocă prevederile Legii nr. 239/2007 privind reglementarea regimului juridic al unor bunuri imobile aflate în folosinţa unităţilor de cult, care, astfel cum a fost modificată prin Legea nr. 194/2020, dispune la art. 1 că:

   „(1) Imobilele aflate în proprietatea statului ori a unităţilor administrativ-teritoriale, atribuite în folosinţă gratuită cultelor religioase după 1 ianuarie 1990, pot fi transmise fără plată în proprietatea unităţilor de cult deţinătoare, în condiţiile prezentei legi.
    (2) Prin unitate de cult deţinătoare se înţelege centrul de cult sau unitatea locală de cult recunoscut, care deţine în folosinţă gratuită unul sau mai multe imobile atribuite cu acest titlu după 1 ianuarie 1990, în vederea desfăşurării unei activităţi specifice cu caracter de continuitate.
    (3) Prin imobile, în înţelesul prezentei legi, se înţelege atât terenurile atribuite în folosinţă, după 1 ianuarie 1990, în vederea edificării de locaşuri de cult sau de clădiri cu destinaţie administrativă, educaţională, de asistenţă socială şi a anexelor acestora, cât şi clădirile împreună cu terenul aferent primite, după 1 ianuarie 1990, pentru realizarea de către culte a unor activităţi spirituale, administrative, educaţionale, de asistenţă socială.”

Cimitirul și capela mortuară, cu datele cadastrale arătate mai sus, fac parte din domeniul public al Comunei Macea și a fost atribuit în folosință gratuită pe o perioadă de 49 ani Parohiei Ortodoxe Române Macea II prin Hotărârea Consiliului local Macea nr. 23 din 31 03 2016.

[bookmark: _GoBack]Întrucât autoritățile locale și-au manifestat reticența în ceea ce privește atribuirea în proprietate către Parohia Ortodoxă Macea II a cimitirului în suprafață de 19 230 mp și a capelei mortuare, chiar și după ce preotul paroh a susținut cererea în fața Consiliului local Macea în ședința din data de 27 05 2021, Parohia a revenit cu o nouă cerere nr. 6990/12 07 2021 prin care își arată intenția de a cumpăra o suprafață de 300 mp teren în cimitirul din Satul Nou pentru a construi un locaș de cult ortodox.

	Pe de altă parte, Parohia Ortodoxă Macea II dorește să construiască în cimitirul din Satul Nou Macea o biserică a cărei suprafață la sol va depăși 100 mp. Pentru a satisface exigențele regulamentului local de urbanism, potrivit căruia procentul de ocupare a terenului este de maxim 35%, suprafața terenului pe care va fi edifica biserica va trebui să fie de circa 400 mp, astfel încât să poată fi eliberată autorizația de executare a construcției.

	Prin proiectul de hotărâre se propune dezlipirea terenului evidențiat în CF 304178 Macea, compus din capelă mortuară și teren în suprafață de 19 230 mp, în două loturi: lotul 1 în suprafața de 400 mp teren și lotul 2 compus din teren în suprafață de 18830 mp cu capelă mortuară. Ulterior dezlipirii și îndeplinirii procedurilor de înscriere a acesteia în cartea funciară, lotul 1 va fi trecut din domeniul public în domeniul privat al comunei și va fi vândut, prin licitație publică,  Parohiei Ortodoxe Macea II.

	

În concluzie, propunem Consiliului local Macea să adopte proiectul de hotărâre nr. 98/20 09 2021 privind aprobarea dezlipirii imobilului evidențiat în CF 304178 UAT Macea, constând în teren cu destinația de cimitir și capelă mortuară.

